
讞讜诇讬谉 诪讙 注"讗 - 驻讬专讜砖 砖讟讬讬谞讝诇抓

讗诇讗 讗诐 诪驻专砖讬诐 讘讚专讱 讝讜 爪专讬讱 诇讜诪专 砖讛谞讱 转专转讬 讚讗驻拽转 [讗讜转谉 砖转讬 讟专讬驻讜转 砖讛讜爪讗转] 讘转讞讬诇讛, 讘讛诪讛 砖谞讞转讻讜 专讙诇讬讛 讜讙诇讜讚讛, 诇讗 转讬驻讜拽 [讗诇 转讜爪讬讗], 讜讗讝 讬讛讬讛 砖讜讘 讛讞砖讘讜谉 诪讚讜讬讬拽.


讗诪专 注讜诇讗, 砖诪讜谞讛 诪讬谞讬 讟专驻讜转 谞讗诪专讜 诇讜 诇诪砖讛 讘住讬谞讬 讜讻诇 讛讟专讬驻讜转 砖诪谞讜 讞讻诪讬诐 讘诪砖谞转谞讜 讜讘砖讗专 诪拽讜诪讜转 讻诇讜诇讜转 讘砖诪讜谞讛 讗诇讛: 谞拽讜讘讛, 讜驻住讜拽讛 (讞转讜讻讛), 谞讟讜诇讛, 砖讗讬讘专 诪住讜讬讬诐 谞讬讟诇 诪诪谞讛, 讜讞住讜专讛 讞诇拽 诪讗讬讘专, 拽专讜注讛, 讜讚专讜住讛 注诇 讬讚讬 讞讬讛, 谞驻讜诇讛 诪诪拽讜诐 讙讘讜讛, 讜砖讘讜专讛. 讜讻诇诇 讝讛 砖诇 注讜诇讗 讘讗 诇讗驻讜拽讬 诇拽讜转讗 [诇讛讜爪讬讗 诪讛诇讬拽讜讬] 砖讗诪专 专讻讬砖 讘专 驻驻讗 讘讻诇讬讛 (诇注讬诇 诪讘,讘), 砖诇讚注转 注讜诇讗 讗讬谞讜 讘讻诇诇 讗讜转谉 讟专讬驻讜转.


讗 讗诪专 讞讬讬讗 讘专 专讘讗, 砖诪讜谞讛 讟专驻讜转 讬砖 讘谞拽讜讘讛: 讛讜讜砖讟, 拽专讜诐 砖诇 诪讞, 讛诇讘, 讛专讬讗讛, 讛拽讬讘讛, 讛讚拽讬谉, 讛讻专住 讛驻谞讬诪讬转, 讜讻谉 讛诪住住 讜讘讬转 讛讻讜住讜转 砖谞讬拽讘讜 诇讞讜抓; 讗诐 转讗诪专: 转砖注 讬砖, 砖讛专讬 砖谞讬谞讜 讘诪砖谞转谞讜 讙诐 诪专讛 砖谞讬拽讘讛 鈥� 注诇 讻讱 讬砖 诇讛砖讬讘 讻讬 诪专讛 专' 讬讜住讬 讘专讘讬 讬讛讜讚讛 拽转谞讬 诇讛 [砖讜谞讛 讗讜转讛], 讜讚注转 讬讞讬讚 讛讬讗, 讚转谞讬讗 [砖砖谞讜讬讛 讘专讬讬转讗]: 谞讬拽讘讛 讛拽讬讘讛 讗讜 谞讬拽讘讜 讛讚拽讬诐 鈥� 讛专讬 讝讜 讟专驻讛, 专' 讬讜住讬 讘专' 讬讛讜讚讛 讗讜诪专: 讗祝 谞讬拽讘讛 讛诪专讛.


(讛诇讻讜转 讞讘专 讻讝讬转 诪专讛 讜拽讜专拽讘谉 鈥� 住讬诪谉 诇讚讘专讬诐 砖讗诪专 专' 讬爪讞拽 讘专 讬讜住祝 讘砖诐 专' 讬讜讞谞谉) 讜讘谞讬讙讜讚 诇讚讘专讬 讞讬讬讗 讘专 专讘讗,


讗诪专 专' 讬爪讞拽 讘专' 讬讜住祝 讗诪专 专' 讬讜讞谞谉: 讛诇讻讛 讻专' 讬讜住讬 讘专' 讬讛讜讚讛, 砖讗诐 谞讬拽讘讛 讛诪专讛 鈥� 讟专讬驻讛.


讜讗诪专 专' 讬爪讞拽 讘专' 讬讜住祝 讗诪专 专' 讬讜讞谞谉: 诪讗讬 讗讛讚专讜 诇讬讛 讞讘专讬讛 [诪讛 讛砖讬讘讜 诇讜 讞讘讬专讬讜] 诇专' 讬讜住讬 讘专' 讬讛讜讚讛 讻谞讙讚 砖讬讟转讜? 鈥� 讗诪专讜 诇讜: 讛专讬 讗讬讜讘 讗讜诪专 "讬砖驻讜讱 诇讗专抓 诪专专转讬" (讗讬讜讘 讟讝, 讬讙) 讜注讚讬讬谉 讗讬讜讘 拽讬讬诐, 诪砖诪注 砖谞拽讘 讘诪专讛 讗讬谞讜 诪诪讬转! 讗诪专 诇讛诐 专' 讬讜住讬: 讗爪诇 讗讬讜讘 谞住 讛讬讛 讝讛, 砖讛转拽讬讬诐 诇诪专讜转 讞讜诇讬讬讜, 讜讗讬谉 诪讝讻讬专讬谉 诪注砖讛 谞住讬诐, 诇讛讘讬讗 诪讛诐 专讗讬讛. 讚讗讬 诇讗 转讬诪讗 讛讻讬 [砖讗诐 诇讗 转讗诪专 讻讱], 诪讛 砖讗诪专: "讬驻诇讞 讻诇讬讜转讬 讜诇讗 讬讞诪讜诇" (砖诐), 诪讬 拽讗 讞讬讬 [讛讗诐 讬讻讜诇 诇讞讬讜转] 讗讚诐 砖讻诇讬讬转讜 诪讘讜拽注转? 讗诇讗 谞讬住讗 砖讗谞讬 [谞住 砖讜谞讛], 讚讻转讬讘 [砖谞讗诪专] 砖讗诪专 讛' 诇砖讟谉: "专拽 讗转 谞驻砖讜 砖诪讜专" (砖诐 讘, 讜), 讜诪讻讗谉 砖讘讗讜驻谉 讟讘注讬 爪专讬讱 讛讬讛 诇诪讜转, 讛讻讗 谞诪讬 [讻讗谉 讙诐 讻谉] 讘讬讞住 诇诪专讛 讬砖 诇讜诪专 讻讬 谞讬住讗 砖讗谞讬 [谞住 砖讜谞讛], 讜讗讬谉 诇诇诪讜讚 诪砖诐.


讘 讜注讜讚 讗诪专 专' 讬爪讞拽 讘专' 讬讜住祝 讗诪专 专' 讬讜讞谞谉 讘讚讬谞讬 讟专讬驻讜转: 讛诇讻讛 讻讚讘专讬 讛讗讜诪专 讘讻讘讚 砖谞讬讟诇, 砖讗诐 谞砖转讬讬专 讘讜 讻讝讬转 鈥� 讻砖专讛.


 讜砖讜讗诇讬诐:  讜诪讬 [讜讛讗诐] 讗诪专 专' 讬讜讞谞谉 讛讻讬 [讻讱]? 讜讛讗诪专 [讜讛专讬 讗诪专] 专讘讛 讘专 讘专 讞谞讛 讗诪专 专' 讬讜讞谞谉: 讛诇讻讛 讻住转诐 诪砖谞讛 讘讻诇 诪拽讜诐, 讜转谞谉 [讜砖谞讬谞讜 讘诪砖谞转谞讜]: 谞讬讟诇讛 讛讻讘讚 讜诇讗 谞砖转讬讬专 讛讬诪谞讛 (诪诪谞讛) 讻诇讜诐 讟专讬驻讛 讛讬讗, 讜诪讻讗谉 谞讚讬讬拽: 讛讗 [讗讘诇] 讗诐 谞砖转讬讬专 诪砖讛讜 鈥� 讻砖专讛, 讗祝 注诇 讙讘 讚诇讗 讛讜讬 [讗祝 注诇 驻讬 砖讗讬谞谞讜] 讘砖讬注讜专 讻讝讬转! 讜诪砖讬讘讬诐: 讗诪讜专讗讬 谞讬谞讛讜 讜讗诇讬讘讗 [诪讞诇讜拽转 讗诪讜专讗讬诐 讛讬讗 讜砖谞讬讛诐 诇驻讬 砖讬讟转讜] 砖诇 专' 讬讜讞谞谉, 讛讗诐 转诪讬讚 讛诇讻讛 讻住转诐 诪砖谞讛.


 注讜讚 诪讘讬讗讬诐 诪讛 砖讗诪专 专' 讬爪讞拽 讘专' 讬讜住祝 讗诪专 专' 讬讜讞谞谉: 诪专讛 砖谞讬拽讘讛, 砖讛讬讗 讟专讬驻讛 (诇砖讬讟转讜), 讗诐 讛讬讛 讛谞拽讘 讘诪拽讜诐 讘讜 讛讬讗 诪讞讜讘专转 诇讻讘讚, 讜讛讬讛 讛讻讘讚 住讜转诪转讛 鈥� 讻砖专讛.


讙 讜讗诪专 专' 讬爪讞拽 讘专' 讬讜住祝 讗诪专 专' 讬讜讞谞谉: 讘讬讞住 诇诪讛 砖砖谞讬谞讜 诇讛诇谉 (谞讜,讗) 砖讗诐 谞讬拽讘 拽讜专拽讘谉 砖诇 注讜祝 讛专讬讛讜 讟专讬驻讛, 讗诐 谞讬拽讘 讘砖专 讛拽讜专拽讘谉 砖诇 注讜祝, 讜讛讻讬住, 讛注讜专 讛驻谞讬诪讬 砖诇讜 拽讬讬诐 鈥� 讻砖专.


讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐]: 讗诐 谞讬拽讘 讛讻讬住 讛驻谞讬诪讬 砖诇 讛拽讜专拽讘谉, 讜讘砖专 讛拽讜专拽讘谉 拽讬讬诐, 诪讗讬 [诪讛 讚讬谞讜]? 讜诪爪讬注讬诐, 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 砖讗诪专 专讘 谞讞诪谉 讘注谞讬谉 讛讜讜砖讟, 砖讬砖 诇讜 砖谞讬 注讜专讜转 (砖讻讘讜转), 驻谞讬诪讬 讜讞讬爪讜谞讬, 砖专拽 讗诐 谞讬拽讘讜 砖谞讬讛诐 讛专讬讛讬 讟专讬驻讛, 讗讘诇 讗诐 谞讬拽讘 讝讛 讘诇讗 讝讛 鈥� 讛专讬 讝讛 讻砖专. 讜讻谉 讗诪专 专讘讗: 砖谞讬 注讜专讜转 讬砖 诇讜 诇讜讜砖讟, 讞讬爪讜谉 砖爪讘注讜 讗讚讜诐, 讜驻谞讬诪讬 诇讘谉, 讗诐 谞讬拽讘 讝讛 讘诇讗 讝讛 鈥� 讻砖专. 讜砖讜讗诇讬诐: 诇诪讛 诇讬 诇驻专砖 讜诇诪讬诪专 [诇讜诪专] 砖讛讞讬爪讜谉 讗讚讜诐 讜驻谞讬诪讬 诇讘谉? 讛专讬 专讜讗讬诐 讗谞讜 砖讻讱 讛讜讗! 讜诪砖讬讘讬诐: 诇讜诪专 讚讗讬 讞诇讬祝 [砖讗诐 谞转讞诇祝], 讜谞注砖讛 讛讞讬爪讜谉


诇讘谉 讜讛驻谞讬诪讬 讗讚讜诐 鈥� 讛专讬 讛讜讗 讟专驻讛. 讗讘注讬讗 诇讛讜 [谞砖讗诇讛 诇讛诐 诇诇讜诪讚讬诐]: 讗诐 谞讬拽讘讜 砖谞讬讛诐, 讛讞讬爪讜谉 讜讛驻谞讬诪讬, 讗讘诇 讛谞拽讘讬诐 讛讬讜 讝讛 砖诇讗 讻谞讙讚 讝讛, 诪讛讜 讛讚讬谉? 讗诪专 诪专 讝讜讟专讗 诪砖诪讬讛 [诪砖诪讜] 砖诇 专讘 驻驻讗: 讗诐 讛讬讛 讝讛 讘讜讜砖讟 鈥� 讻砖专, 讘拽讜专拽讘谉 鈥� 驻住讜诇. 诪转拽讬祝 诇讛 [诪拽砖讛 注诇 讻讱] 专讘 讗砖讬: 讗讚专讘讛 [讙讚讜诇讛 诪讝讜, 诇讛讬驻讱] 讛讬讛 爪专讬讱 专讘 驻驻讗 诇讜诪专, 讜讜砖讟 讚讗讻诇讛 讘讬讛 讜驻注讬讗 讘讬讛 专讜讜讞 [砖讛讬讗 讗讜讻诇转 讘讜 讜爪讜注拽转 讘讜, 讜讛讜讗 诪专讜讜讞, 讙诪讬砖], 讛专讬讛讬 讙诪讚讗 诇讬讛 讜驻砖讟讛 诇讬讛 [诪讻讜讜爪转 讗讜转讜 讜驻讜砖讟转 讗讜转讜], 砖讻讬讜谉 砖砖谞讬 讛注讜专讜转 讗讬谞诐 讚讘讜拽讬诐, 讗诇讗 诪讞讜讘专讬诐 讘爪讜专讛 专讜驻驻转, 讛专讬 讙诐 讗诐 讗讬谉 讛谞拽讘讬诐 诪讻讜讜谞讬诐 讝讛 讻谞讙讚 讝讛, 讝诪谞讬谉 讚诪讬讛谞讚讝讬谉 讘讛讚讬 讛讚讚讬 [驻注诪讬诐 砖讛诐 诪讝讚诪谞讬诐 讘砖讜讜讛 讝讛 讻谞讙讚 讝讛], 讜讛专讬 讝讛 讻谞拽讘 诪驻讜诇砖. 讗讘诇 拽讜专拽讘谉 讚诪讬谞讞 谞讬讬讞 [砖讛讜讗 谞讞 讘诪拽讜诪讜], 讻讚拽讗讬 拽讗讬 [讻诪讜 砖讛讜讗 注讜诪讚 讛讜讗 注讜诪讚], 讜讗讬谉 讞砖砖 砖讬讝讚诪谞讜 讝讛 讻谞讙讚 讝讛! 讗诪专 诇讬讛 [诇讜] 专讘 讗讞讗 讘专讬讛 [讘谞讜] 砖诇 专讘 讬讜住祝 诇专讘 讗砖讬: 讛讻讬 讗诪专讬谞谉 诪砖诪讬讛 [讻讱 讗讜诪专讬诐 讗谞讜 诪砖诪讜] 砖诇 诪专 讝讜讟专讗 砖讗诪专 诪砖诪讬讛 [砖讗诪专 诪砖诪讜] 砖诇 专讘 驻驻讗 讘注诇 砖诪讜注讛 讝讜 讻讜讜转讬讱 [讻砖讬讟转讱], 讜诇讗 讻诪讜 砖谞讗诪专 诇讱 讘砖诪讜.


讚 讜讗诪专 专讘讛: 拽专讜诐 砖注诇讛 诪讞诪转 诪讻讛 讘讜讜砖讟, 讻诇讜诪专, 讗诐 讛讬讛 谞拽讘 讘讜讜砖讟, 砖注讜砖讛 讗讜转讜 讟专讬驻讛, 讜谞住转诐 注诇 讬讚讬 拽专讜诐 砖诇 讙诇讚 鈥� 讗讬谞讜 谞讞砖讘 讻拽专讜诐, 诇讛讜爪讬讗讜 诪讻诇诇 讟专讬驻讛. 讜讗诪专 专讘讛: 讜讜砖讟 讗讬谉 诇讜 讘讚讬拽讛 诪讘讞讜抓 诇讘专专 讗诐 讛讘讛诪讛 讟专讬驻讛, 诪砖讜诐 砖讛注讜专 讛讞讬爪讜谉 讛讜讗 讗讚讜诐 讜讗讬谉 讗讚诪讜诪讬转 讛谞讜讘注转 诪驻讙讬注讛 谞讬讻专转 讘讜, 讗诇讗 讘讚讬拽转讜 讛讬讗 专拽 讘驻谞讬诐, 砖讛注讜专 砖诐 诇讘谉. 诇诪讗讬 谞驻拽讗 诪讬谞讛 [诇诪讛, 诇讗讬讝讛 诪拽专讛 讬讜爪讗 诪讻讗谉] 诇驻住讬拽转 讛讛诇讻讛?

